
REFERAT DE APROBARE  A PROIECTULUI DE HOTĂRÂRE
privind atribuirea în folosință gratuită către UNIVERSITATEA DE VEST DIN TIMIȘOARA a imobilului (teren și Cămin nr.1) situat în calea Bogdăneștilor nr.32/A, înscris în CF 424458 Timișoara 
1. Descrierea situaţiei actuale:
	Prin  adresa nr. SC2020-13558/22.06.2020 UNIVERSITATEA DE VEST DIN TIMIȘOARA a solicitat efectuarea demersurilor pentru atribuirea în folosință gratuită a imobilului situat în calea Bogdăneștilor nr. 32/A, înscris în CF 424458 Timișoara, (CF vechi 104761 Timișoara)  cu nr. top. 424458 (nr. top. vechi 26614/2, nr. top. Sarmeș 20660) și suprafața de 900 mp, terenul fiind proprietatea Municipiului Timișoara-domeniu public, cu nr. inventar 4336 și valoarea de inventar 121500 lei, iar Căminul nr. 1, în regim S+P+3E și suprafața de 717 mp, fiind în proprietatea Statului Român și administrarea Municipiului Timișoara.

2. Schimbări preconizate și rezultate așteptate:
	UNIVERSITATEA DE VEST DIN TIMIȘOARA a înregistrat o dezvoltare accentuată în ceea ce privește numărul și diversitatea de domenii și programe de studii oferite, precum și o creștere a necesarului de infrastructură și bază materială, prin urmare utilizarea imobilului solicitat este de strictă necesitate, având în vedere și faptul că acesta a fost modernizat și reabilitat periodic pentru activitățile didactice și de cercetare.

3. Alte informații:
 Conform HCLMT nr. 83/04.07.1995 imobilul respectiv a fost atribuit Universității de Vest din Timișoara, pe o perioadă de 25 ani, până în data de 15.07.2020. 

4. Concluzii:
	Având în vedere cele menţionate mai sus, considerăm necesară și oportună aprobarea atribuirii în folosință gratuită, pe perioada anului universitar 2020-2021 până în data de 01.07.2021, către UNIVERSITATEA DE VEST DIN TIMIȘOARA a imobilului (teren și Cămin nr.1)  situat în calea Bogdăneștilor nr. 32/A, înscris în CF 424458 Timișoara, (CF vechi 104761 Timișoara)  cu nr. top. 424458 (nr. top. vechi 26614/2, nr. top. Sarmeș 20660) și suprafața de 900 mp, precum și aprobarea contractului cadru de comodat.

RAPORT DE SPECIALITATE
privind atribuirea în folosință gratuită către UNIVERSITATEA DE VEST DIN TIMIȘOARA a imobilului (teren și Cămin nr.1) situat în calea Bogdăneștilor nr.32/A, înscris în CF 424458 Timișoara
              Având în vedere Referatul de aprobare a proiectului de hotărâre nr. SC2020 -13558 / 16.09.2020 al Primarului Municipiului Timișoara și Proiectul de hotărâre privind atribuirea în folosință gratuită către UNIVERSITATEA DE VEST DIN TIMIȘOARA a imobilului (teren și Cămin nr.1) situat în calea Bogdăneștilor nr.32/A, înscris în CF 424458 Timișoara, facem următoarele precizări:
	UNIVERSITATEA DE VEST DIN TIMIȘOARA este o instituție publică de învățământ superior și a solicitat efectuarea demersurilor pentru atribuirea în folosință gratuită a imobilului situat în calea Bogdăneștilor nr. 32/A, având în vedere necesarul de infrastructură și bază materială, precum și faptul că imobilul a fost modernizat și reabilitat periodic pentru activitățile didactice și de cercetare.
	 Imobilul respectiv este înscris în CF 424458 Timișoara, (CF vechi 104761 Timișoara)  cu nr. top. 424458 (nr. top. vechi 26614/2, nr. top. Sarmeș 20660) și suprafața de 900 mp, terenul fiind proprietatea Municipiului Timișoara-domeniu public cu nr. inventar 4336 și valoarea de inventar 121500 lei, iar Căminul nr. 1, în regim S+P+3E și suprafața de 717 mp, fiind în proprietatea Statului Român și administrarea Municipiului Timișoara.
Prin HCLMT nr. 83/04.07.1995 imobilul respectiv a fost atribuit Universității de Vest din Timișoara pe o perioadă de 25 ani, până în data de 15.07.2020, având obligația de  a  întreține în condiții optime imobilul în perioada de folosință. 
	Conform art. 287 din Ordonanța nr.57/2019 privind Codul administrativ:  ”Exercitarea dreptului de proprietate publică, cu excepția reprezentării în instanță a statului român prin Ministerul Finanțelor Publice în legătură cu raporturile juridice privind proprietatea publică, se realizează de către: a) Guvern, prin ministerele de resort sau prin organele de specialitate ale administrației publice centrale din subordinea Guvernului sau a ministerelor de resort, după caz, pentru bunurile aparținând domeniului public al statului; b) autoritățile deliberative ale administrației publice locale, pentru bunurile aparținând domeniului public al unităților administrativ-teritoriale.”
	Având în vedere prevederile art. 349 din Ordonanța nr.57/2019 privind Codul administrativ, datele de identificare ale imobilului sunt cuprinse în CF 424458 Timișoara, (CF vechi 104761 Timișoara), valoarea de inventar a terenului este de 121500 lei, nu se va schimba destinația imobilului, fiind interzisă folosirea spațiilor imobilului de către alte persoane fizice sau juridice și în alt scop decât cel didactic. Dreptul de folosință gratuită se va acorda pe perioada anului universitar 2020-2021, până la data de 01.07.2021, începând cu data intrării în vigoare a hotărârii de consiliu local. Procesul verbal de predare-primire se va face în termen  de 60 de zile de la data intrării în vigoare a prezentei hotărâri. Cheltuielile de întreținere și răspunderea asupra bunului atribuit cad în sarcina comodatarului, adică în sarcina Universității de Vest din Timișoara. Obligațiile comodatarului și sancțiunile pentru nerespectarea obligațiilor sunt cele corespunzătoare art. 350 ” La încetarea folosinței gratuite titularul dreptului de folosință este obligat să restituie bunul în stare corespunzătoare folosinței și liber de orice sarcini”, art.351, art.352 din Ordonanța de Urgență nr.57/2019 privind Codul Administrativ.
	Conform adresei Serviciului Juridic nr. SC2020-13558/16.09.2020 nu figurează litigii pe rolul instanțelor de judecată în curs de soluționare cu privire la imobilul situat în calea Bogdăneștilor nr. 32/A, înscris în CF 424458 Timișoara.
 	Prin adresa nr. SC2020-13558/16.09.2020 Compartiment Administrare Fond Funciar ne comunică că nu sunt înregistrate revendicări în baza legilor fondului funciar. 
	Conform evidenței Biroului Clădiri Terenuri II Vest imobilul respectiv nu a fost revendicat conform prevederilor Legii nr. 10/2001, art.21, alin.2,3 – lege privind regimul juridic al unor imobile preluate în mod abuziv în perioada 6 martie 1945-22 decembrie 1989 - şi nici în baza O.U.G.nr.94/2000, republicată, modificată şi completată prin O.U.G. nr. 209/2005 - privind retrocedarea unor imobile care au aparţinut cultelor religioase din România.
	 În concluzie, propunem spre analiza Comisiilor din cadrul Consiliului Local al Municipiului Timişoara proiectul privind aprobarea atribuirii în folosință gratuită, pe perioada anului universitar 2020-2021 până în data de 01.07.2021, către UNIVERSITATEA DE VEST DIN TIMIȘOARA, a imobilului (teren și Cămin nr.1)  situat în calea Bogdăneștilor nr. 32/A, înscris în CF 424458 Timișoara, (CF vechi 104761 Timișoara)  cu nr. top. 424458 (nr. top. vechi 26614/2, nr. top. Sarmeș 20660) și suprafața de 900 mp, precum și aprobarea contractului cadru de comodat conform Anexei nr.1.
[bookmark: _Hlk36138493]	Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local. 

